**Liikunta**

**1-2 luokka**

|  |
| --- |
| **Tavoitteet** |
| Liikutaan yhdessä leikkien  - kannustaa oppilasta fyysiseen aktiivisuuteen eri liikuntatehtävien avulla itsenäisesti ja yhdessä  - motoristen perustaitojen ja havaintomotoristen taitojen oppiminen turvallisesti erilaisissa oppimisympäristöissä…  - tutustuttaa oppilas vesiliikuntaan …  - myönteisten liikunnallisten kokemusten saaminen ja sen myötä myönteisen minäkäsityksen vahvistaminen ja tunnetaitojen kehittäminen  - edistetään turvallista liikennekäyttäytymistä |

|  |  |  |
| --- | --- | --- |
| **Oppisisällöt** | | |
| **Osa-alue** | **Sisältö** | **Laaja-alainen osaaminen** |
| Motoriset perustaidot ja fyysinen toimintakyky | - harjoitellaan tasapaino- ja liikkumistaitoja kiipeilyä, kierimistä, juoksuja ja hyppyjä  - harjoitellaan välineenkäsittelytaitoja erilaisilla välineillä salissa, pihalla, luonnossa, lumella ja jäällä  - harjaannutetaan kehonhahmotusta ja kehonhallintaa, ilmaisua ja rytmin mukaan liikkumista  - vesiliikunta ja uinti  - kehitetään kestävyyttä, voimaa, nopeutta ja liikkuvuutta | Ajattelu ja oppimaan oppiminen *(L1)*  Itsestä huolehtiminen ja arjen taidot *(L3)*  Monilukutaito *(L4)*  Työelämätaidot ja yrittäjyys *(L6)*  Osallistuminen, vaikuttaminen ja kestävän tulevaisuuden rakentaminen *(L7)* |
| Sosiaalinen toimintakyky | * yhteistyötä kehittäviä liikunnallisia sääntöleikkejä, tehtäviä ja pelejä turvallisessa oppimisympäristössä | Kulttuurinen osaaminen, vuorovaikutus ja ilmaisu*(L2)*  Itsestä huolehtiminen ja arjen taidot*(L3)*  Työelämätaidot ja yrittäjyys*(L6)*  Osallistuminen, vaikuttaminen ja kestävän tulevaisuuden rakentaminen*(L7)* |
| Psyykkinen toimintakyky | * iloa, virkistystä ja onnistumisia tuottavia leikkejä ja tehtäviä sekä mielikuvitusta rikastuttavaa toimintaa      * kohdata tuetusti emotionaalisesti vaihtelevia tilanteita leikeissä, kisailuissa tai peleissä | Ajattelu ja oppimaan oppiminen*(L1)*  Kulttuurinen osaaminen, vuorovaikutus ja ilmaisu*(L2)*  Itsestä huolehtiminen ja arjen taidot*(L3)* |

Oppilaan oppimisen arviointi liikunnassa vuosiluokilla 1-2

Oppimisen arvioinnilla tuetaan oppilaiden kasvamista liikuntaan ja liikunnan avulla eli sen tarkoituksena on tukea fyysisen, sosiaalisen ja psyykkisen toimintakyvyn kehittymistä. Rakentava ja kannustava palaute tukee oppilaan myönteistä käsitystä itsestä liikkujana. Arviointi perustuu monipuoliseen näyttöön oppilaiden oppimisesta, työskentelystä ja edistymisestä.

Arvioinnissa pyritään tunnistamaan oppilaiden yksilölliset vahvuudet ja kehittymistarpeet sekä tukemaan niitä. Liikunnan opetuksessa ja arvioinnissa tulee ottaa huomioon oppilaan terveydentila ja erityistarpeet. Arviointi toteutetaan oppilaiden toimintaa ja työskentelyä havainnoimalla sekä ohjaamalla oppilaita itsearviointiin.

Oppimisprosessin kannalta keskeisiä arvioinnin ja palautteen antamisen kohteita liikunnassa ovat

* edistyminen liikuntatilanteisiin sopivien ratkaisujen löytämisessä
* edistyminen motorisissa perustaidoissa ja niiden harjoittelemisessa
* edistyminen sovittuihin tehtäviin liittyvässä turvallisessa toiminnassa
* edistyminen yhdessä työskentelyn ja itsenäisen työskentelyn taidoissa.